बोला- बर्थडे पर तुम्हें मिस कर रहा हूं, मुझे अपना दिल देने के लिए शुक्रिया
Sukesh Chandrasekhar Love Letter;  अपने बर्थडे के मौके पर महाठग सुकेश चंद्रशेखर ने एक बार फिर एक्ट्रेस जैकलीन फर्नांडिस को लव लेटर लिखा है।
ठग सुकेश चंद्रशेखर ने 25 मार्च को एक बार फिर एक्ट्रेस जैकलीन फर्नांडिज को लव लेटर लिखा है। लेटर में सुकेश ने कहा है कि वो जेल में जैकलीन को बेहद मिस कर रहा है और उनसे बहुत प्यार करता है।
मैं जानता हूं कि तुम्हारा प्यार मेरे लिए कभी खत्म नहीं होगा
लेटर में सुकेश ने लिखा- माई बेबी जैकलीन, मेरी बोम्मा, अपने बर्थडे पर मैंने तुम्हें बहुत ज्यादा मिस किया। मैंने अपने आसपास तुम्हारी एनर्जी को मिस किया। मेरे पास कहने के लिए शब्द नहीं हैं, लेकिन मैं यह जानता हूं कि तुम्हारा प्यार मेरे लिए कभी खत्म नहीं होने वाला है। मैं ये भी जानता हूं कि तुम्हारे खुबसूरत दिल में क्या है। मुझे किसी प्रूफ की जरूरत नहीं है, मेरे लिए इतना ही काफी है बेबी।
लव यू माई बेबी, मुझे अपना दिल देने के लिए शुक्रिया
'तुम जानती हो कि मैं तुमसे कितना प्यार करता हूं। मेरे जीवन में तुम्हारा प्यार और तुम्हारी मौजूदगी मेरे लिए बेस्ट गिफ्ट है। लव यू माई बेबी, अपना दिल देने के लिए शुक्रिया। अपने समर्थकों और परिवार को भी धन्यवाद देता हूं, जिन्होंने जन्मदिन पर मुझे बधाई दी। मुझे बधाई पत्र मिले, इसलिए खुद को भाग्यशाली मानता हूं। धन्यवाद , सुकेश चंद्रशेखर।’
सुकेश होली पर भी लिख चुका जैकलीन को लेटर 
इससे पहले सुकेश ने होली के मौके पर लेटर के जरिए जैकलीन को बधाई दी थी। लेटर में सुकेश ने लिखा था, 'रंगो के त्योहार के दिन मैं तुमसे वादा करता हूं, जो रंग फीके या गायब हो गए हैं, मैं उन्हें 100 बार वापस लाऊंगा। मैं हर बात का ध्यान रखूंगा, जो मेरी जिम्मेदारी भी है। आई लव यू, माई बेबी हमेशा मुस्कुराती रहो। तुम जानती हो कि तुम मेरे लिए कितनी अहम हो।’
जैकलीन से हो चुकी है कई बार पूछताछ 
बता दें कि 200 करोड़ के ठगी मामले में सुकेश जेल में है। जैकलीन से भी इस मामले को लेकर कई बार पूछताछ की जा चुकी है। वहीं जैकलीन पर आरोप है कि उन्होंने सुकेश से कई एक्सपेंसिव गिफ्ट लिए है। जबकि, जैकलीन के वकील का कहना है कि उन्हें इस मामले में जबरन फंसाया गया है। जैकलीन ने अब तक सुकेश के साथ अपने रिश्ते को लेकर, कुछ भी ऑफिशियल नहीं कहा है।
खतों के जरिए खुद पर लगे आरोपों का खंडन करता रहा है सुकेश 
इससे पहले 7 अक्टूबर को सुकेश ने दिल्ली के उपराज्यपाल वीके सक्सेना को पहली चिट्ठी लिखी थी, जो 1 नवंबर को सामने आई। इसमें सुकेश ने कहा कि जेल में सुरक्षा और सहूलियत के नाम पर जैन ने 10 करोड़ रुपए वसूले थे। सुकेश ने कहा कि उसने AAP को भी 50 करोड़ रुपए दिए थे और बदले में पार्टी ने दक्षिण भारत में जिम्मेदारी सौंपने का वाद किया था।
वहीं जेल में बंद ठग सुकेश चंद्रशेखर ने दिल्ली के लेफ्टिनेंट गवर्नर वीके सक्सेना को चिट्ठी लिख आम आदमी पार्टी सरकार के मंत्री सत्येंद्र जैन को लेकर बड़ा दावा किया है। सुकेश ने कहा कि जेल में सुरक्षा और सहूलियत के नाम पर जैन ने 10 करोड़ रुपए वसूले थे। ये रकम उनके एक करीबी के जरिए ली गई थी।
कौन है सुकेश चंद्रशेखर?
सुकेश चंद्रशेखर कर्नाटक के बेंगलुरु का रहने वाला है। कहा जाता है कि उसने लैविश लाइफस्टाइल जीने के लिए 17 साल की उम्र से ही लोगों को ठगना शुरू कर दिया था। बेंगलुरु में ठगी करने के बाद उसने चेन्नई और दूसरे शहरों में भी लोगों को निशाना बनाया। उसके निशाने पर टॉप पॉलिटिशियन, बिजनेसमैन से लेकर बॉलीवुड सेलिब्रिटीज रहे हैं।
सुकेश हाई-प्रोफाइल लोगों को फोन कर खुद को बड़ा सरकारी अफसर बताता था। 2007 में उसने खुद को बड़ा सरकारी अधिकारी बताते हुए बेंगलुरु डेवलपमेंट अथॉरिटी में काम कराने के बदले 100 से ज्यादा लोगों को ठगा था। इस मामले में सुकेश की गिरफ्तारी भी हुई थी। फिलहाल वह मनी लॉन्ड्रिंग केस में दिल्ली की मंडोली जेल में बंद है।
सुकेश चंद्रशेखर से जुड़ी अन्य खबरें यहां पढ़ें 
महाठग सुकेश ने जैकलीन को विश किया वैलेंटाइन डे: नोरा को बताया गोल्ड डिगर, कहा- उसकी बात मत करो
महाठग सुकेश चंद्रशेखर ने 14 फरवरी को पेशी के लिए कोर्ट जाते हुए जैकलीन फर्नांडीज को वैलेंटाइन डे पर विश किया। इस दौरान उसने नोरा फतेही को गोल्ड डिगर कहा। सुकेश बोला मैं नोरा के बारे में बात नहीं करना चाहता। वो अभी 200 करोड़ रुपए के मनी लॉन्ड्रिंग केस में तिहाड़ जेल में बंद है। पूरी खबर पढ़ें 
लाखों के कपड़े,जूते पहन पेशी पर पहुंचा सुकेश: कोर्ट के बाहर बोला- जैकलीन का मनी लॉड्रिंग केस से कोई संबंध नहीं, मैं उन्हें प्रोटेक्ट करूंगा
ठग सुकेश चंद्रशेखर ने कहा है कि जैकलीन का 200 करोड़ के मनी लॉड्रिंग केस से कोई संबंध नहीं है। उसने कहा, 'जैकलीन का इस केस से कोई संबंध नहीं है, उन्हें चिंता करने की भी कोई जरूरत नहीं है। मैं हमेशा उन्हें प्रोटेक्ट करूंगा।' खास बात ये है कि सुकेश जब कोर्ट पहुंचा तो उसके कपड़े और ठाठ बाट देखकर हर कोई हैरान रह गया। रिपोर्ट्स की मानें उसने पेशी के वक्त 70 हजार के जूते और लाखों रुपए के कपड़े पहने थे। पूरी खबर पढ़ें- 